તા. 4 અને 5 દરમિયાન આપે કરેલુ જૂનું રોકાણ આપને સારો એવો લાભ આપશે. સંપત્તિની પ્રાપ્તિ થવાના પણ યોગ છે. યાત્રાપ્રવાસના યોગ બનશે. આપના દુશ્મન પર વિજય પ્રાપ્ત કરી શકશો. કોર્ટકચેરી કે કાયદાકીય મોરચે આપના પક્ષમાં સુખદ પરિણામ મળી શકે છે. તા. 6 અને 7 દરમિયાન સાતમે ચંદ્ર આપને કામકાજમાં બીજાની મદદ મળશે. આપ ભૌતિક સુખ મેળવવા માટે વધુ ઈચ્છુક રહેશો તથા આ સમયમાં તમારી બૌદ્ધિક ક્ષમતામાં વધારો થશે. આપને સંતાનનો વિવાહ પ્રસ્તાવ આવી શકે છે. તા 8 થી મંગળ આપની રાશિથી નવમાં સ્થાનમાં ભ્રમણ કરતા ગોચરના શનિ સાથે યુતિ કરશે. આ સમયમાં આપને શત્રુ સામે પરાજય મળશે. આપ દરેક નિર્ણય ગણતરીપૂર્વક લેશો. શરીરમાં નબળાઈ રહેશે. સ્નાયુની પીડા થવાની સંભાવના પણ જણાઈ રહી છે. તા. 8 અને 9 દરમિયાન થોડો સમય ખરાબ રહેશે. આપની રાશિથી આઠમે ચંદ્ર કષ્ટ દાયી રહેશે. દરેક વાતમાં પરેશાની થઇ શકે છે. કોઈ કામમાં ઉતાવળ કરવી નહીં. આપની સાથે દગો થઇ શકે છે. આપને અપચો તથા પેટના રોગોને કારણે સ્વાસ્થ્યમાં તકલીફ થશે. તા. 10 દરમિયાન અપમાન અને જાહેર પ્રતિષ્ઠા ખંડિત થાય તેવા કાર્યોથી બચવું. આવકના સ્ત્રોતમાં ઘટાડો થશે.